*Projekts*

LATVIJAS REPUBLIKAS MINISTRU KABINETS

2016.gada \_\_.\_\_\_\_\_\_\_\_ Noteikumi Nr.\_\_\_\_\_

Rīgā (prot.Nr.\_\_ \_\_.§)

**Jaunuzņēmumu atbalsta programmu**

**pieteikšanas un administrēšanas kārtība**

Izdoti saskaņā ar

 “Jaunuzņēmumu darbības atbalsta likums”

13.panta otro daļu, 17.panta otro daļu un

21.panta trešo daļu

**I. Vispārīgie jautājumi**

1. Noteikumi nosaka:
	1. jaunuzņēmuma pieteikuma un ar to saistīto dokumentu formu un saturu dalībai Jaunuzņēmumu darbības atbalsta likumā noteiktajās atbalsta programmās;
	2. pieteikuma un apliecinājuma formu riska kapitāla investora iekļaušanai kvalificēto riska kapitāla investoru sarakstā;
	3. atbalsta programmu administrēšanas kārtību;
2. Noteikumos lietotie termini:
	1. atbalsta programmas augsti kvalificētu darba ņēmēju piesaistei – atbalsta programma, kas tiek īstenota atbilstoši Ministru kabineta 2016.gada 25.oktobra noteikumiem Nr.692 “Darbības programmas "Izaugsme un nodarbinātība" 1.2.1. specifiskā atbalsta mērķa "Palielināt privātā sektora investīcijas P&A" 1.2.1.2. pasākuma "Atbalsts tehnoloģiju pārneses sistēmas pilnveidošanai" īstenošanas noteikumi”;
	2. *De minimis* atbalsts – komercdarbības atbalsts, ko sniedz saskaņā ar Eiropas Komisijas 2013. gada 18. decembra Regulu (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam;
	3. Komisija – Jaunuzņēmumu darbības atbalsta likumā noteiktā Jaunuzņēmumu darbības vērtēšanas komisija, kas darbojas saskaņā ar Ministru kabineta apstiprinātu Komisijas nolikumu;
	4. papildus atbalsts – atbalsta programmas periodā piešķirs jauns atbalsta programmu atbalsts, vai izmaiņas jau piešķirtajā atbalsta programmas atbalstā.

**II. Jaunuzņēmumu un riska kapitāla investoru pieteikuma dokumentācija**

1. Jaunuzņēmums dalībai Jaunuzņēmumu darbības atbalsta likumā noteiktajās atbalsta programmās par konkrētu biznesa ideju sagatavo un iesniedz Komisijai:
	1. pieteikumu (1.pielikums) vai brīvā formā sagatavotu dokumentu, kas ietver 1.pielikumā noteikto informāciju, un šādus dokumentus:
		1. starpperiodu pārskatu par periodu, no iepriekšējā pārskata gada beigām līdz mēnesim (neieskaitot), kurā iesniedz pieteikumu atbalsta programmai;
		2. atbalsta programmā pieteiktā darba ņēmēja darba līguma kopiju un darba ņēmēja apliecinājumu, ka darba attiecību laikā negūs citus ienākumus atbilstoši Jaunuzņēmuma darbības atbalsta likuma 11.panta pirmās daļas 1.punktā noteiktajam;
		3. uzskaites veidlapu par sniedzamo informāciju *de minimis* atbalsta piešķiršanai saskaņā ar normatīvajiem aktiem par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem;
		4. dokumentus, kas apliecina jaunuzņēmuma atbilstību Jaunuzņēmumu darbības atbalsta likuma 4.panta 8.punktā noteiktajām jaunuzņēmuma inovācijas pazīmēm, iesniedzot vienu no šādiem dokumentiem:
			1. dokumentu, kas apstiprina intelektuālā īpašuma tiesības uz objektu, kas ir inovatīva produkta vai pakalpojuma izstrādes pamatā;
			2. darba ņēmēju atbilstošas augstākās izglītības dokumentu kopijas;
			3. starpperiodu pārskatu, kas atspoguļo, ka pētniecībai un izstrādei novirzīti vismaz 50 procenti no jaunuzņēmuma izdevumiem kopš tā reģistrēšanas brīža, ja finanšu pārskatos nav skaidri identificējami pētniecībai un attīstībai novirzītie izdevumi.
		5. piesakot dalību atbalsta programmā augsti kvalificētu darba ņēmēju piesaistē, pievieno vismaz vienu no šādiem pieteiktā darba ņēmēja dokumentiem:
			1. atbilstošas augstākās izglītības dokumenta kopiju;
			2. darba ņēmēja apliecinātu profesionālās pieredzes aprakstu (*Curriculum Vitae*) un dokumentus, kas šo pieredzi apliecina;
		6. šo noteikumu 6. punktā noteiktos dokumentus, izņemot gadījumus, kad šo noteikumu 3.2.apakšpunktā minēto ieguldījumu veicis kvalificēto riska kapitāla investoru sarakstā iekļauts kvalificēts riska kapitāla investors.
		7. brīvā formā sagatavotu dokumentu, kas ietver informāciju par atbalsta programmai pieteiktā atbalsta apmēra aprēķinu.
	2. jaunuzņēmuma un riska kapitāla investora abpusēji parakstīts apliecinājumu, kas satur informāciju par to, ka:
		1. kvalificēto riska kapitāla investora ieguldījums veikts vismaz 30 000 *euro* apmērā jaunuzņēmuma pamatkapitālā;
		2. šo noteikumu 3.2.1. apakšpunktā minētais ieguldījums veikts ne vēlāk 12 mēnešus pirms jaunuzņēmuma pieteikuma iesniegšanas dalībai atbalsta programmās;
		3. šo noteikumu 3.2.1. apakšpunktā minētais ieguldījums veikts pieteiktās biznesa idejas īstenošanai;
	3. šo noteikumu 3.2.apakšpunktā minētajam apliecinājumam pievieno izrakstu no jaunuzņēmuma bankas konta, kas apstiprina ieguldījuma saņemšanu.
	4. atbalsta programmā pieteiktās biznesa idejas biznesa plānu (2. pielikums) vai brīvā formā sagatavotu dokumentu, kas ietver 2.pielikumā noteikto informāciju.
2. Jaunuzņēmums, piesakot papildu atbalstu saskaņā ar Jaunuzņēmumu darbības atbalsta likuma 11.panta otro daļu, sagatavo un Komisijai iesniedz:
	1. pieteikumu (1.pielikums), aizpildot tās pieteikuma veidlapas sadaļas, uz kurām attiecas pieteiktais papildus atbalsts, vai brīvā formā sagatavotu dokumentu, kas ietver minēto informāciju;
	2. šo noteikumu 3.punktā minētos dokumentus, kas attiecas uz pieteikto papildus atbalstu.
3. Jaunuzņēmums, informējot Komisiju par dalības atbalsta programmās atcelšanu, sagatavo un iesniedz:
	1. brīvā formā sagatavotu pieteikumu, norādot tajā dalības atcelšanas iemeslus;
	2. uzskaites veidlapu par saņemto *de minimis* atbalstu, kuru pievieno šo noteikumu 5.1. apakšpunktā minētajam pieteikumam, gadījumā, kad atceļ dalību atbalsta programmās saskaņā ar Jaunuzņēmumu darbības atbalsta likuma 19.panta trešās daļas 2.punktu.
4. Riska kapitāla investors tā iekļaušanai kvalificēto riska kapitāla investoru sarakstā sagatavo un iesniedz Komisijai:
	1. pieteikumu (3.pielikums) vai brīvā formā sagatavotu dokumentu, kas ietver 3.pielikumā noteikto informāciju;
	2. dokumenta kopiju, kas apstiprina, ka riska kapitāla investors ir reģistrēts kā alternatīvo ieguldījumu fonds.
5. Jaunuzņēmums un riska kapitāla investors Administrējošajai iestādei var pieprasīt informāciju par atbalsta programmu nosacījumiem, kā arī lūgt konsultāciju šajā nodaļā minētās dokumentācijas sagatavošanai.
6. Ja informācija jaunuzņēmuma vai riska kapitāla investora iesniegtajos dokumentos ir nepilnīga vai neprecīza, Komisija rakstiski pieprasa papildus informāciju vai esošās precizēšanu. Adresāts piecu darbdienu laikā pēc vēstules saņemšanas iesniedz nepieciešamo papildus informāciju Komisijas sekretariātā.
7. Pieteikumu un ar to saistīto dokumentāciju papīra formātā var iesniegt personīgi Komisijas sekretariātā vai nosūtīt pa pastu ierakstītā vēstulē. Pieteikumu un ar to saistīto dokumentāciju elektroniska dokumenta formātā var iesniegt, nosūtot to uz Komisijas sekretariāta elektroniskā pasta adresi (pasts@liaa.gov.lv).

**III. Administrējošās iestādes pienākumi un tiesības**

1. Administrējošai iestādei, veicot atbalsta programmu administrēšanu, ir šādi pienākumi:
	1. sniegt informāciju jaunuzņēmumam par atbalsta programmu nosacījumiem;
	2. konsultēt jaunuzņēmumu un riska kapitāla investoru par pieteikumu dokumentācijas sagatavošanu;
	3. izskatīt jaunuzņēmuma iesniegto pieteikumu un ar to saistītās dokumentācijas atbilstību Jaunuzņēmumu darbības atbalsta likuma 4. pantā noteiktajiem atbalsta programmu piešķiršanas kritērijiem, t.sk. pārbaudīt atbalsta programmu izmantošanas ierobežojumus, kā arī izskatīt riska kapitāla investora iesniegto pieteikumu un ar to saistītās dokumentācijas atbilstību Jaunuzņēmumu darbības atbalsta likuma 5. panta kvalifikācijas nosacījumiem;
	4. sagatavot un iesniegt Komisijai argumentētu atzinumu, pamatojoties uz šo noteikumu 10.3.apakšpunktā minēto izvērtējumu;
	5. uzraudzīt jaunuzņēmumu atbalsta programmu periodā un kvalificēto riska kapitāla investoru atbilstību kvalifikācijas prasībām;
	6. informēt Komisiju par konstatētajām izmaiņām jaunuzņēmuma atbilstības kritērijos atbalsta programmas periodā, kā arī par apstākļiem, kā rezultātā riska kapitāla investors neatbilst kvalifikācijas prasībām;
	7. sagatavot un iesniegt Komisijai atzinumu par piešķiramo *de minimis* atbalsta apmēru;
	8. veikt atbalsta programmu ietvaros piešķirtā *de minimis* atbalsta uzskaiti atbilstoši Ministru kabineta 2013.gada 2.decembra noteikumiem Nr.740 “*De minimis* atbalsta uzskaites un piešķiršanas kārtība un uzskaites veidlapu paraugi”;
	9. noteikt atbalsta programmu perioda beigās jaunuzņēmumam faktiski piešķirto *de minimis* atbalsta apmēru;
	10. izvērtēt jaunuzņēmuma norādītās atbalstāmās darbības atbalsta programmas augsti kvalificētu darba ņēmēju piesaistei un sniegt atzinumu par to atbilstību atbalsta programmas augsti kvalificētu darba ņēmēju piesaistes nosacījumiem;
	11. izvērtēt, vai jaunuzņēmums nedarbojas nozarēs vai neveic darbības, kas saskaņā ar Regulas (EK) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam 1.panta 1.punktu ir izslēgtas no šīs regulas darbības jomas;
	12. izstrādāt iekšējo kārtību kādā Administrējošā iestāde veic šo noteikumu 10.3. – 10.7. apakšpunktos noteikto pienākumu izpildi.
2. Administrējošajai iestādei pienākumu izpildē ir tiesības pieaicināt ekspertus un citus speciālistus.

**IV. Atbalsta programmu administrēšana**

1. Komisijas sekretariāts informē Komisiju un Administrējošo iestādi par šo noteikumu 9.punkta kārtībā iesniegto dokumentāciju.
2. Administrējošā iestāde pirms Komisijas attiecīgās sēdes sagatavo un iesniedz Komisijai šo noteikumu 10.4. un 10.7. apakšpunktā minētos dokumentus.

14. Komisija, izvērtējot jaunuzņēmuma un riska kapitāla investora pieteikuma dokumentāciju un Administrējošās iestādes iesniegto dokumentāciju, pieņem lēmumu par:

14.1. atbalsta programmas piešķiršanu jaunuzņēmumam, ja tas atbilst visiem atbalsta programmu piešķiršanas kritērijiem un uz to neattiecas atbalsta programmu izmantošanas ierobežojumi;

14.2. atteikumu piešķirt atbalstu jaunuzņēmumam, ja tas neatbilst vismaz vienam no atbalsta programmas piešķiršanas kritērijiem vai uz to attiecas kāds no atbalsta programmu izmantošanas ierobežojumiem;

14.3. riska kapitāla investora atbilstību riska kapitāla investoru kvalifikācijas nosacījumiem un tā iekļaušanu kvalificēto riska kapitāla investoru sarakstā, ja tas atbilst visiem riska kapitāla investoru kvalifikācijas nosacījumiem;

14.4. riska kapitāla investora neatbilstību riska kapitāla investoru kvalifikācijas nosacījumiem un tā neiekļaušanu kvalificēto riska kapitāla investoru sarakstā, ja tas neatbilst vismaz vienam no riska kapitāla investoru kvalifikācijas nosacījumiem.

1. Administrējošā iestāde veic jaunuzņēmuma atbilstības pārbaudes, lai uzraudzītu jaunuzņēmuma atbilstību atbalsta programmu piešķiršanas kritērijiem visā atbalsta periodā.
2. Administrējošā iestāde veic kvalificēto riska kapitāla investoru atbilstības pārbaudes, lai uzraudzītu kvalificēto riska kapitāla investoru atbilstību kvalifikācijas nosacījumiem.
3. Attiecībā uz šo noteikumu 15. un 16. punktā noteiktām pārbaudēm Administrējošā iestāde nodrošina pārbaužu dokumentēšanu un uzskaiti.
4. Administrējošā iestāde informē Komisiju, ja, veicot šo noteikumu 15. un 16. apakšpunktā minētās pārbaudes, tā konstatē, ka jaunuzņēmums neatbilst atbalsta programmu saņemšanas kritērijiem vai iestājušies apstākļi, kā rezultātā riska kapitāla investors neatbilst kvalifikācijas nosacījumiem.
5. Komisija, saņemot šo noteikumu 18. punktā minēto informāciju, izvērtē Administrējošās iestādes konstatējumus un pieņem lēmumu atcelt lēmumu par atbalsta programmas piešķiršanu atbilstoši Jaunuzņēmumu darbības atbalsta likuma 20.pantā noteiktam vai pieņem lēmumu par investora izslēgšanu no kvalificēto riska kapitāla investoru saraksta atbilstoši Jaunuzņēmumu darbības atbalsta likuma 24.pantā noteiktam.
6. Administrējošā iestāde visā atbalsta programmas periodā nodrošina jaunuzņēmumam piešķirtā *de minimis* atbalsta uzskaiti atbilstoši normatīvajiem aktiem par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem, kā arī pēc atbalsta programmas beigām informē jaunuzņēmumu par faktiski piešķirto *de minimis* apmēru.

**IV. Atbalsta apmērs**

1. Administrējošā iestāde, saskaņā ar jaunuzņēmuma pieteikuma dokumentācijā norādīto informāciju un šo noteikumu 25.punktā noteikto atbalsta aprēķina kārtību, nosaka piešķiramā *de minimis* atbalsta apmēru un aizpilda uzskaites veidlapu par *de minimis* atbalsta piešķiršanu.
2. Jaunuzņēmums ne vēlāk kā desmit darbdienas pēc atbalsta programmu perioda beigām Administrējošajai iestādei iesniedz ziņojumu par atbalsta periodā:
	1. vispārējā nodokļu režīma ietvaros (t.i., režīmā, kas būtu jāpiemēro, ja jaunuzņēmums nepiedalītos Jaunuzņēmumu darbības atbalsta likumā paredzētajā atbalsta programmā) atbalsta programmā fiksētajam maksājumam pieteiktajiem darba ņēmējiem aprēķināmo:
		1. iedzīvotāju ienākuma nodokli;
		2. valsts obligātās sociālās apdrošināšanas iemaksas;
	2. vispārējā nodokļu režīma ietvaros (t.i., režīmā, kas būtu jāpiemēro, ja jaunuzņēmums nepiedalītos Jaunuzņēmumu darbības atbalsta likumā paredzētajā atbalsta programmā) aprēķināmo uzņēmuma ienākuma nodokli;
	3. darba ņēmēja paša veiktajām iemaksām valsts pensiju apdrošināšanai vai iemaksām privātajā brīvprātīgajā pensiju shēmā.
3. Papildus šo noteikumu 22.2. apakšpunktā minētajai informācijai jaunuzņēmums Administrējošai iestādei iesniedz starpperioda pārskatu un uzņēmumu ienākuma nodokļa deklarāciju par to atbalsta perioda daļu, par kuru minētā informācija nav iesniegta Valsts ieņēmumu dienestā.
4. Administrējošā iestāde nosaka faktiski piešķirto atbalsta apmēru jaunuzņēmumam kalendāra mēneša laikā pēc šo noteikumu 22.punktā noteiktā ziņojuma saņemšanas.
5. Atbalsta programmu ietvaros *de minimis* atbalsta apmēru aprēķina:
	1. par katru atbalsta programmas augsti kvalificētu darba ņēmēju piesaistei pieteikto darba ņēmēju saskaņā ar Ministru kabineta 2016.gada 25.oktobra noteikumu Nr.692 “Darbības programmas "Izaugsme un nodarbinātība" 1.2.1. specifiskā atbalsta mērķa "Palielināt privātā sektora investīcijas P&A" 1.2.1.2. pasākuma "Atbalsts tehnoloģiju pārneses sistēmas pilnveidošanai" īstenošanas noteikumi” 54.2.apakšpunku;
	2. par katru atbalsta programmā fiksētajam maksājumam pieteikto darba ņēmēju, no darba ņēmējam vispārējā nodokļu režīma ietvaros (t.i., režīmā, kas būtu jāpiemēro, ja jaunuzņēmums nepiedalītos Jaunuzņēmumu darbības atbalsta likumā paredzētajā atbalsta programmā) aprēķināmajiem nodokļiem (iedzīvotāju ienākuma nodoklis, valsts obligātās sociālās apdrošināšanas iemaksas) atņemot faktiski samaksāto fiksēto maksājumu;
	3. saskaņā ar Jaunuzņēmumu darbības atbalsta likuma 12.pantā noteikto atbalsta programmu piemērošanas secību, uzņēmuma ienākuma nodokļa atlaide tiek noteikta līdz 100 procentu apmēram, ja atbalsta programmu periodā netiek sasniegts *de minimis* maksimālais apmērs viena vienotā uzņēmuma līmenī.
6. Faktiski piešķirtais atbalsts kopumā nevar pārsniegt Komisijas lēmumā par atbalsta programmas piešķiršanu jaunuzņēmumam noteikto *de minimis* atbalsta apmēru.
7. Ja Administrējošā iestāde konstatē, ka jaunuzņēmums ir pārsniedzis *de minimis* atbalsta maksimālo apmēru, tā ierosina atcelt jaunuzņēmuma dalību atbalsta programmā un normatīvajos aktos noteiktajā kārtībā nodrošina, ka jaunuzņēmums atbalsta maksimālā apmēra pārsniegumu atmaksā.
8. Administrējošā iestāde un jaunuzņēmums nodrošina informācijas pieejamību 10 gadus, skaitot no atbalsta piešķiršanas dienas, Administrējošā iestāde datus par *de minimis* atbalstu glabā 10 gadus, skaitot no pēdējās atbalsta piešķiršanas dienas, atbilstoši Komisijas 2013. gada 18. decembra Regulas (EK) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam 6.panta 4.punktā noteiktajam.

Ministru prezidents M.Kučinskis

Ministru prezidenta biedrs,

ekonomikas ministrs A.Ašeradens

Iesniedzējs:

Ministru prezidenta biedrs,

ekonomikas ministrs A.Ašeradens

Vīza:

Valsts sekretārs J.Stinka

L.Aršauska

67013238

Linda.Arsauska@em.gov.lv